Kacsavadászat
A sebész, a pszichiáter és a belgyógyász kacsavadászatra megy. Egyszer csak egy kacsa repül el felettük, mire a belgyógyász felemeli a puskáját, de nem tüzel. - Miért nem lőttél? - csodálkozik a sebész. - Biztos vagy benne, hogy kacsa volt? - kérdez vissza a belgyógyász. - Másféle madár is lehetett. Megint elhúz felettük egy kacsa. A pszichiáter megcélozza, de ő sem lő. - Most mi a baj? - dühöng a sebész. - Vajon tudja-e a kacsa, hogy ő kacsa? - töpreng a pszichiáter. Ekkor újabb kacsa emelkedik a magasba. A sebész kikapja a puskát a pszichiáter kezéből, és kapásból lelövi a madarat. - Biztos vagy benne, hogy kacsa volt? - kérdezi a belgyógyász és a pszichiáter. - Majd a boncolásnál kiderül! 